Diari Oficial de la Generalitat Valenciana


Sumari del DOGV 9678, del 07-09-2023 (2023/9181)

RESOLUCIÓ d'1 de setembre de 2023, de la Conselleria d'Educació, Universitats i Ocupació, per la qual s'autoritza l'obertura i funcionament del centre docent estranger Victorious International British School a Altea.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9678

Data del DOGV
:   07-09-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/9181


Data del document
:   01-09-2023

Organisme emissor


Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ d'1 de setembre de 2023, de la Conselleria d'Educació, Universitats i Ocupació, per la qual s'autoritza l'obertura i funcionament del centre docent estranger Victorious International British School a Altea. [2023/9181]  
Antecedents de fet  
Primer. En data 11 de maig de 2022, Victoria Jade Gómez-Middleton va sol·licitar l'obertura i funcionament d'un centre docent estranger amb denominació específica Victorious International British School, a Altea, per a impartir els següents ensenyaments del sistema educatiu britànic a alumnat espanyol i estranger:  
Nursery (3 a 4 anys) fins a Year 8 (12 a 13 anys) per a un màxim de 60 llocs escolars.  
Segon. En data 20 de febrer de 2023, la Inspecció d'Educació de la Direcció Territorial d'aquesta conselleria a Alacant emet informe favorable respecte de la titulació del professorat aportada, de conformitat amb els articles 11 i 12 del Reial decret 806/1993, de 28 de maig, sobre règim de centres docents estrangers a Espanya.  
Tercer. En data 10 d'abril 2023, i en aplicació de l'article 7.7 del Reial decret 806/1993, de 28 de maig, sobre règim de centres docents estrangers a Espanya, el Ministeri d'Afers Exteriors emet un informe favorable.  
Quart. En data 28 d'agost de 2023, la Direcció Territorial emet una proposta favorable respecte de la sol·licitud d'autorització del centre, d'acord amb els informes favorables de la Inspecció d'Educació, de data 20 de febrer de 2023, i de la Unitat Tècnica de Construccions, de data 23 d'agost de 2023.  
  
A aquests antecedents de fets els són aplicables els següents  
  
Fonaments de dret  
Primer. L'òrgan competent per a dictar la present resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. Mitjançant la Resolució de 13 d'abril de 2022 es delega aquesta competència en la Secretaria Autonòmica d'Educació.  
Segon. Vist que la sol·licitud d'autorització compleix amb els requisits establits en el Reial decret 806/1993, de 28 de maig, sobre règim de centres docents estrangers a Espanya.  
  
De conformitat amb els antecedents de fet i considerats els fonaments de dret, resolc:  
  
Primer  
Autoritzar l'obertura i el funcionament del centre docent estranger que a continuació s'indica, ateses les característiques, ensenyaments i capacitat màxima que s'assenyalen:  
Codi de centre: 58625883.  
Denominació genèrica del centre: centre docent privat estranger.  
  
Denominació específica del centre: Victorious International British School.  
Titularitat: Victoria Jade Gómez-Middleton.  
Domicili: Partida Cap Negret, números 13 i 14.  
Localitat: Altea (03282).  
Província. Alacant.  
Ensenyaments que s'autoritzen del sistema educatiu britànic per a alumnat espanyol i estranger:  
Nursery (3 a 4 anys) fins a Year 8 (12 a 13 anys) per a un màxim de 60 llocs escolars.  
  
Segon  
La present resolució tindrà els efectes acadèmics a partir del curs 2023-2024 i fins a juny de 2024, i això estarà condicionat a l'aportació puntual a aquesta administració, per part de la titularitat del centre, del certificat actualitzat de l'entitat British Council abans de la finalització de la seua vigència. En cas contrari, es podrà procedir, d'ofici, a la revocació de l'autorització d'obertura i funcionament.  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que exhaureix la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per a les persones interessades que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 1 de setembre de 2023.- El secretari autonòmic d'Educació (p. d. R. 13.04.2022): Daniel McEvoy Bravo.